La Casa Municipal de Cultura acull una nova exposició, 'Belleza étnica'
02 de maig 2023

![](/media/00efgx5j/img18_c.jpg?width=721.6061185468451&height=850)

El dimecres 3 de maig a les 19 hores s'inaugura _Belleza ètnica_, una nova exposició de María Pilar Fernández Cuadrado. La mostra serà a la Casa Municipal de Cultura del Port de Sagunt (c/ Progrés, 9). Les obres estaran exposades fins al 24 de maig, l'entrada és lliure i l'horari d'obertura és de 10 a 13 i de 16 a 21 hores.

María Pilar Fernández, artista emocional, utilitza la pintura com a mitjà d'expressió artística. En les seues obres, els colors i els detalls adornen el contingut dels seus quadres, creant una experiència visual emocionant i captivadora. La diversitat d'influències d’esta artista és eclèctica i inesperada, trobant inspiració en la pintura barroca, l'impressionisme i la fotografia.

En els últims anys, ha estat explorant la idea de la dona com a concepte pictòric i com a nucli central de la seua obra. En ella, s'al·ludix a la varietat de formes i rostres, a través de retrats que reflectixen l'existència més enllà dels trets físics. En esta col·lecció d'obres, presenta dones de diferents edats i ètnies que reflectixen la diversitat de la bellesa i els seus diferents abillaments, segons el seu entorn i cultura. Moltes de les quals destaquen per la seua expressiva mirada, que connecta amb l'espectador i transmet l'emoció de l'instant. A través de la utilització de colors cridaners i intensos i un contrast que ressalta la sensualitat i la feminitat dels models. L'artista crea un diàleg visual entre l'obra i l'espectador, convidant-lo a explorar i reflexionar sobre la bellesa de la dona.

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-una-nova-exposicio-belleza-etnica/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-una-nova-exposicio-belleza-etnica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-una-nova-exposicio-belleza-etnica/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-una-nova-exposicio-belleza-etnica/)